عبدالمنان ارغند

عبدالمنان ارغند د مولوي سردارمحمد فيضاني زوی په ۱۳۶۲ هجري لمريز کال د کندهار د ژړۍ ولسوالۍ د پاشمول په کلي کي د مولاداد اخندزاده په علم پروره کورنۍ کي زېږېدلی وو.

د هغه پر شهادت زغم
د کندهار ولايت مقام د رسنيو او معلوماتو مرکز:

په ډیره خواشنۍ سره مو خبر تر لاسه کړی چي د هيواد، سولي او بشر دښمنانو نن سهار د کابل نیوز خبریال عبدالمنان ارغند په یو غلچکي برید کي په شهادت ورسوی
دغه پېښه نن سهار نهه بجې د کندهار ښار د نهمي امنیتي حوزې اړوند د یارانه مارکیټ سره هغه وخت رامنځ ته سوه کله چي خبریال عبدالمنان ارغند له کور څخه د وظیفي پر لور روان وو.
کندهار ولايت مقام دغه پېښه په سختو ټکو غندي، شهيد ته يې جنت الفردوس، د هغه کورنۍ او دوستانو ته د تسليت مراتب وړاندي کوي. ولایت مقام ټولو امنیتي ارګانونو ته لارښوونه کړي، ترڅو د شهید قاتلین ژر تر ژره ونیسي او د قانون منګولو ته یي وسپاري.
سرچینې